
EXPUNERE DE MOTIVE PRIVIND OPORTUNITATEA
 PROIECTULUI DE HOTĂRÂRE



Secțiunea 1
Titlul proiectului de hotărâre
Proiect de hotărâre privind modificarea și aprobarea 
Regulamentului de Organizare și Funcționare și a Statului de funcții 
pentru Direcția Poliției Locale Timișoara  


Secțiunea a 2-a
Motivul emiterii proiectului de hotărâre
Modificarea parțială a structurii organizatorice a Direcției Poliţiei Locale Timişoara
și transformarea unor funcții publice vacante


1. Descrierea situației actuale
În prezent Organigrama Direcției Poliţiei Locale Timişoara este aprobată prin Hotărârea Consiliului Local nr. 499/24.10.2018 iar Statul de funcții este aprobat prin Hotărârea Consiliului Local nr. 716/20.12.2018.
2. Schimbări preconizate și rezultate așteptate
[bookmark: _GoBack]În vederea eficientizării activității instituției a fost modificată parțial structura organizatorică și anume structura unor compartimente, aceste modificări permițând o mai bună organizare, coordonare, conducere și control a personalului instituției.
Organigrama reflectă ierarhizarea compartimentelor, subordonarea ierarhică directă față de managementul instituției, urmărindu-se asigurarea funcționalității instituției, corectarea unor deficiențe apărute, precum și creșterea eficienței și eficacității compartimentelor de specialitate. 
Ținând cont de cele de mai sus, propunem modificarea Regulamentului de Organizare și Funcționare al Direcției Poliţiei Locale Timişoara și transformarea a două funcții publice vacante, în conformitate cu prevederile art. 107 alin. (2) lit. b) din Legea nr. 188/1999 privind Statutul funcționarilor publici, republicată, cu modificările și completările ulterioare, după cum urmează:
· funcția publică vacantă de polițist local, clasa I, gradul profesional principal, din cadrul Serviciului Inspecție Comercială, ID 395596, se desființează și se înființează un post vacant de polițist local, clasa III, grad profesional debutant, la Biroul Ordine Publică și Intervenție Rapidă. 
· funcția publică vacantă de consilier, clasa I, gradul profesional asistent, la Serviciul Resurse Umane, ID 395374 se desființează și se înființează un post vacant de consilier, clasa I, gradul profesional principal, în cadrul Serviciului Resurse Umane.
3. Alte informații
Menționăm că în ședința din data de 24.04.2019 Comisia Locală de Ordine Publică, constituită conform Legii nr. 155/2010 a poliției locale, a avizat favorabil proiectul de hotărâre privind modificarea Regulamentului de Organizare și Funcționare al Direcției Poliției Locale Timișoara, prin Raportul de avizare nr. SC 2019-011079/07.05.2019. 
4. Concluzii
Având în vedere considerentele expuse, se impune modificarea Regulamentului de Organizare și Funcționare al Direcției Poliţiei Locale Timişoara, prin completarea cu atribuțiile compartimentelor modificate precum și transformarea a două funcții publice vacante.
Precizăm că modificările solicitate nu impun creșterea numărului de posturi în organigrama instituției.
Menționăm că în bugetul instituției sunt prevăzute și aprobate cheltuieli de personal pentru posturile transformate, conform prevederilor legale.
Având în vedere aspectele prezentate, propunem aprobarea Regulamentului de Organizare și Funcținare și a Statului de funcții, conform anexelor nr. 1 și nr. 2.

